
	Všetkým uchádzačom 

Oznámenie o zrušení zákazky


Hlavné mesto Slovenskej republiky Bratislava, Primaciálne námestie 1, 81499 Bratislava - mestská časť Staré Mesto (ďalej ako „verejný obstarávateľ“) Vám vo verejnom obstarávaní na predmet zákazky „Údržba a úprava priestorov MsP po sťahovaní centrálneho dispečingu“ oznamuje, že
 
r u š í 

predmetnú zákazku bez zadania zákazky, keďže sa vyskytli dôvody osobitného zreteľa, pre ktoré verejný obstarávateľ nebude pokračovať v tomto verejnom obstarávaní.
Odôvodnenie:
Podľa § 57 ods. 2 zákona o verejnom obstarávaní môže verejný obstarávateľ zrušiť verejné obstarávanie, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
V predmetnej súťaži uchádzač predbežne vyhodnotený na 1. mieste odmietol plnenie predmetnej zákazky. Zároveň verejný obstarávateľ identifikoval viaceré chybne vyplnené podklady v cenových ponukách ostatných uchádzačov. Na základe uvedeného sa rozhodol uplatniť si svoje právo výslovne uvedené v bode 13 písm. d) Výzvy na predloženie ponuky a neprijať žiadnu ponuku.
Vzhľadom na všetky vyššie uvedené skutočnosti sa verejný obstarávateľ rozhodol zrušiť verejné obstarávanie. Verejný obstarávateľ zároveň záujemcom oznamuje, že predmetnú zákazku v najbližšom čase plánuje znova vyhlásiť obdobným spôsobom.

S pozdravom
                                                                                                 Mgr. Michal Garaj, v. r.
                                                                                   vedúci oddelenia verejného obstarávania

